**OBČINA RENČE-VOGRSKO PREDLOG**

**OBČINSKI SVET**

*NASLOV:*

**PREDLOG SKLEPA O IZDAJI MNENJA KANDIDATU ZA RAVNATELJA JAVNEGA ZAVODA OSNOVNA ŠOLA LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15, 14/18 in 56/25),
* 53.a člen Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA, 71/23, 22/25 – ZZZRO-1 in 48/25)

*PREDLAGATELJ:*

Komisija za mandatna vprašanja, volitve in imenovanja

Odbor za družbene dejavnosti

*PRIPRAVLJALEC:*

Župan, občinska uprava

*OBRAZLOŽITEV:*

Občina Renče-Vogrsko je dne 24. 9. 2025 s strani Sveta zavoda Osnovne šole Lucijana Bratkoviča Bratuša Renče (v nadaljevanju: Svet zavoda) prejela zaprosilo, naj v skladu z določili 53. a člena Zakona o organizaciji in financiranju vzgoje in izobraževanja poda obrazloženo mnenje lokalne skupnosti o kandidatki, ki izpolnjuje zahtevane pogoje za ravnatelja. Občina je dolžna skladno z desetim odstavkom 53.a člena istega zakona podati mnenje v roku 20 dni od dneva, ko je bila zanj zaprošena, sicer se šteje, da lahko svet zavoda o izbiri odloči brez tega mnenja.

*RAZLOGI ZA SPREJETJE ODLOKA:*

Zavod trenutno vodi vršilec dolžnosti ravnatelja, ki pa lahko to funkcijo opravlja največ za obdobje enega leta, skladno z zakonodajo. Glede na nastalo situacijo je potrebno izvesti postopek imenovanja ravnatelja in zagotoviti zakonito ter stabilno vodenje zavoda.

*OCENA STANJA:*

Svet zavoda je zaprosil za podajo obrazloženega mnenja o kandidatki Darji Zavec.

V dogovoru s Svetom zavoda je bila dne 6. 10. 2025 v Dvorani Zorana Mušiča Kulturnega doma Bukovica izvedena predstavitev navedene kandidatke, na katero so bili povabljeni občinski svetniki, člani delovnih teles Občinskega sveta, predstavniki ustanovitelja v Svetu zavoda, Svet zavoda, Svet staršev in ostali starši ter vsi zainteresirani.

Istega dne po predstavitvi kandidatke sta Komisija za mandatna vprašanja, volitve in imenovanja in Odbor za družbene dejavnosti na prvi skupni seji obravnavala prijavo in predstavitev navedene kandidatke za potrebe priprave ustreznega mnenja. Na podlagi razprave in dejstva, da je potrebno javnemu zavodu dostaviti mnenje najkasneje do 14. oktobra, ko poteče zakonski rok, do katerega je potrebno podati obrazloženo mnenje lokalne skupnosti, so člani obeh delovnih teles soglasno sprejeli naslednje sklepe:

1. Kandidatki za ravnateljico Osnovne šole Lucijana Bratkoviča Bratuša Renče Darji Zavec se poda pozitivno mnenje z naslednjo obrazložitvijo:« Kandidatka izpolnjuje formalne pogoje za imenovanje ravnatelja saj ima izpit za ravnatelja, je tudi že poučevala v osnovni šoli in ima kot nekdanja županja občine Kobarid tudi izkušnje pri delu  v občinski upravi in je podala dolgoročno vizijo razvoja Javnega zavoda.«
2. Dne 7. oktobra 2025 naj se na seji Občinskega sveta obravnava predlog sklepa o izdaji mnenja.
3. KMVVI in Odbor predlagata Občinskemu svetu, naj sprejme sklep o izdaji mnenja v predlaganem besedilu.

*CILJI IN NAČELA:*

Občina Renče-Vogrsko bo v zakonskem roku podala mnenje skladno z določili 53. a člena Zakona o organizaciji in financiranju vzgoje in izobraževanja.

*FINANČNE IN DRUGE POSLEDICE:*

Finančnih posledic ni.

Pripravila:

Ksenja Sulič

Višja svetovalka za družbene dejavnosti

*Predlog akta:*

Na podlagi 53. a člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA, 71/23, 22/25 – ZZZRO-1 in 48/25) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15,14/18 in 56/25) je Občinski svet Občine Renče-Vogrsko na \_\_\_\_\_\_\_seji dne \_\_\_\_\_\_\_\_\_sprejel naslednji

**SKLEP**

1.

Občinski svet Občine Renče-Vogrsko daje kandidatki za ravnateljico Osnovne šole Lucijana Bratkoviča Bratuša Renče Darji Zavec pozitivno mnenje.

**Obrazložitev**: Kandidatka za ravnateljico izpolnjuje formalne pogoje za imenovanje ravnatelja saj ima izpit za ravnatelja, je tudi že poučevala v osnovni šoli, in ima kot nekdanja županja občine Kobarid tudi izkušnje pri delu  v občinski upravi in je podala dolgoročno vizijo razvoja Javnega zavoda.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Tarik Žigon,

 Župan